
26-TA-2024: Noteikumu projekts (Grozījumi)
Grozījums Ministru kabineta 2023. gada 17. oktobra noteikumos Nr. 593 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" īstenošanas noteikumi"

	1.
	Noteikumu konsolidētā versija
32.8. ar projekta darbībām tieši saistīto komunikācijas un vizuālās identitātes prasību nodrošināšanas pasākumu izmaksas atbilstoši normatīvajiem aktiem par kārtību, kādā nodrošināma komunikācijas un vizuālās identitātes prasību ievērošana, kas nepārsniedz divus procentus no projekta kopējām attiecināmajām tiešajām izmaksām;
	Priekšlikums
32.8. apakšpunktā nav noteikts, vai procentuālais ierobežojums aprēķināms no projekta plānotajām vai faktiskajām attiecināmajām izmaksām. Ņemot vērā Revīzijas iestādes konstatējumus par situācijām, kad projekta īstenošanas gaitā rodas ietaupījums vai tiek konstatēti pārkāpumi, kuru rezultātā paredzēta nepamatoti izmaksāto vai neatļauti izmantoto līdzekļu atgūšana, pastāv risks, ka var tikt konstatēts procentuālā ierobežojuma pārsniegums arī gadījumos, kad izdevumi atbilst apstiprinātajam projekta budžetam.
Lūdzam izvērtēt iespēju precizēt procentuālā ierobežojuma piemērošanas nosacījumus, nodrošinot, lai tie būtu viennozīmīgi, saprotami un praksē vienādi piemērojami visām iesaistītajām pusēm, nosakot, ka procentuālais ierobežojums tiek aprēķināts attiecībā pret projekta plānotajām izmaksām.

Ņemot vērā, ka procentuālie ierobežojumi noteikti vairākos citos noteikumu punktos (32.1.8., 32.2.3., 32.3.5., 32.3.6., 32.4.3., 32.8., 32.9.), lūdzam izvērtēt nepieciešamību precizēt arī norādītos punktus.
Piedāvātā redakcija
-
	Regīna Vigula (CFLA)

	2.
	Noteikumu konsolidētā versija
32.10.1. tās nepārsniedz 84 787 euro gadā, ja tiešās attiecināmās izmaksas ir lielākas par 5 000 000 euro;
	Priekšlikums
Lūdzam izvērtēt iespēju svītrot noteikumu 32.10.1., 32.10.2. un 32.10.3. apakšpunktus, ņemot vērā, ka 09.06.2025. veikti grozījumi attiecināmo izmaksu noteikšanas vadlīnijās, kurās vairs nav iekļauti nosacījumi tiešo projektu vadības personāla izmaksu maksimālajiem ierobežojumiem projektos līdz un virs 5 000 000 EUR, kā arī vadlīnijās vairs nav noteikts nosacījums par 30% noslodzi projektā.
Piedāvātā redakcija
-
	Agate Streipa (CFLA)

	3.
	Noteikumu konsolidētā versija
76. Finansējuma saņēmējs nodrošina, ka projektā tiek paredzēts zaļais publiskais iepirkums būvdarbu vai preču vai pakalpojumu grupās, kurās ir izstrādāts regulējums normatīvajos aktos par prasībām zaļajam publiskajam iepirkumam un to piemērošanas kārtību. Atbalstāma ir vides piekļūstamības un izmantojamības nodrošināšana, veicot sociāli atbildīgu publisko iepirkumu, kur tas ir attiecināms un atbilst ieguldījumu specifikai.
	Priekšlikums
Ņemot vērā, ka Publisko iepirkumu likumā tika izslēgts 19. pants “Zaļais publiskais iepirkums” un 09.06.2026. zaudēja spēku Ministru kabineta 20.06.2017. noteikumi Nr. 353 “Prasības zaļajam publiskajam iepirkumam un to piemērošanas kārtība” un vides prasību integrācija iepirkumos turpmāk tiek īstenota ar stratēģisko iepirkumu "Ietekmes uz vidi mazināšana" (atbilstoši IUB publicētajam skaidrojumam), vienlaikus, saskaņā ar Publisko iepirkumu likuma pārejas noteikumu 27. punktu līdz 08.06.2026. (ieskaitot) uzsāktie vai izsludinātie iepirkumi pabeidzami atbilstoši to uzsākšanas vai izsludināšanas laikā spēkā esošajam regulējumam, rosinām izvērtēt vai nepieciešami precizējumi MK noteikumu projekta 76.punktā.
Piedāvātā redakcija
-
	Regīna Vigula (CFLA)



